  Удмурт дунне Соослэн та нырысетӥез юрттэтсы ӧвӧл ни. Но вазен дӥськут пыдкук но улон-вылонын кулэ луись мукет арбериос люказы ке вал, та рад бичазы коньдон. — Коньдонэз нимысьтыз расчётной счётэ бичам, люкаськиз 100 сюрс манетлэсь ятыр, — вераз Ува ёросысь депутатъёслэн Кенешенызы кивалтӥсь Ирина Микрюкова. — Соин ини сиён-юон басьтӥм, ӟечлыксэс возьматӥсь сертификатъёсмы вань. Со сяна, юрттэт келян борды мыло-кыдо басьтӥськизы ёросысьтызы бадӟым предприятиос: «Увадрев-Холдинг», «Ува-молоко», «Увинский мясокомбинат», «Восток-ресурс». Уваослэн сиён-юонэн 100 коробказы люкаськиз. Келязы сое «Огъя Россия» партилэн «МедподЕРжка» проектэз улсын кылдытэм нимысьтыз пункт пыр. Интыяськемын со Ижысь Наговицин урамысь 9 «а» номеро юртын.  